b"\n_START_ARTICLE_\nPranc\xc5\xabzijos armijos laipsniai\n_START_SECTION_\nPuskarininkiai ir kareiviai\n_START_PARAGRAPH_\nPranc\xc5\xabzijos armijoje majoras anks\xc4\x8diau buvo vyriausiojo pakarininkio laipsnis, kuris pa\xc4\x8dioje prad\xc5\xbeioje vadinosi Chef d\xe2\x80\x99etat Major ('\xc5\xa1tabo vir\xc5\xa1ininkas'). Tada tai buvo \xc5\xa1tabo pakarininkis, atsakingas u\xc5\xbe dokumentacijos tvarkym\xc4\x85 (kaip Feldwebel-Leutnant Vokietijos kariuomen\xc4\x97je)._NEWLINE__NEWLINE_2009\xc2\xa0m. sausio 1 d. majorai priskirti puskarininkiams. Iki tol Pranc\xc5\xabzijos armijoje dar egzistavo pakarininki\xc5\xb3 sluoksnis tarp karinink\xc5\xb3 ir puskarininki\xc5\xb3. Dabar major\xc5\xb3 Pranc\xc5\xabzijos armijoje yra nedaug, paprastai vienas pulke ar brigadoje. Daugiau j\xc5\xb3 yra Pranc\xc5\xabzijos oro paj\xc4\x97gose._NEWLINE_Vyresnieji adjutantai da\xc5\xbenai atliek\xc4\x85 tas pa\xc4\x8dias funkcijas kaip ir leitenantai. Kavalerijoje ir transporto daliniuose \xc4\xaf juos da\xc5\xbenai kreipiasi \xe2\x80\x9eleitenante\xe2\x80\x9c. Vyresniojo adjutanto ir adjutanto laipsniuose \xc5\xbeodis pranc. adjudant rei\xc5\xa1kia 'pad\xc4\x97j\xc4\x97jas'. Adjutantai b\xc5\xabna patyr\xc4\x99 puskarininkiai, kurie padeda tokiems jauniems karininkams kaip aspirantai ir subleitenantai._NEWLINE_Iki 1947\xc2\xa0m. egzistavo keturi\xc5\xb3 \xc5\xa1evron\xc5\xb3 laipsnis Sergent-Chef-Major 'vyresnysis ser\xc5\xbeantas majoras'. Tai buvo pagarbos laipsnis, suteikiamas vyriausio am\xc5\xbeiaus, labiausiai patyrusiems dalinio puskarininkiams. Po Antrojo pasaulinio karo \xc5\xa1is laipsnis buvo panaikintas kaip perteklinis."